Mesajul cântăreţelor pentru fani, de Anul Nou. Artistele, recunoscătoare fanilor după un an fără concerte.
Cântărețele de la Hollywood s-au despărțit de anul 2020 cu mii de mesaje în online. Kylie Minogue le-a mulțumit fanilor pentru că au fost alături de ea. Alicia Keys speră să își surprindă fanii cu spectacole de pe scenă.
A fost un an greu. Ți-au lipsit concertele artiștilor preferați. Dar ai avut și mult noroc! Au fost mereu alături de tine pe rețelele sociale. Nu au făcut excepție nici de revelion. Așa că mesajele au curs.Jennifer Lopez le-a vorbit fanilor chiar de pe scenă: "Anul acesta ne-a învățat, să fim recunoscători pentru ce avem într-adevăr și să ne bucurăm de fiecare moment. Au pierit foarte mulți, prea mulți".Kylie Minogue a încheiat anul cu un mesaj plin de recunoștiință: "Vă mulțumesc pentru puterea, mângâierea, râsetele, muzica și umerii pe care am plâns, de care aveam atâta nevoie."În cei 32 de ani de carieră, a lansat 15 albume. Cel mai recent se numește "Disco".Nici Alicia Keys nu și-a uitat fanii. Artista speră ca anul 2021 să fie mai blând. Cățelul ei, în schimb, nu a fost foarte încântat de trecerea dintre ani: "Samba nu e pregătit să intre în noul an. De ce nu, nu îți place? Ha, ha, ha!".